Správa zo zahraničnej pracovnej cesty - osnova
1.  Účastník ZPC:
Peter Lobotka, ElU SAV, Dúbravská cesta 9 Bratislava, delegát do tieňového Pracovného výboru NMP+B v rámci H2020
2.  Zahraničná pracovná cesta:
Brusel, 3.- 4. november 2013, EK Brusel. Zasadnutie tieňového výboru PC NMP+B.

3.  Rámcový program pobytu:
Kontaktné osoby: Herbert von Bose, predseda výboru.

4.  Stručný priebeh rokovaní, resp.  študijného pobytu:
Toto zasadnutie bolo zvolané ako mimoriadne, pretože všetky prítomné delegácie na ostatnom zasadnutí boli proti Demo projektu (SILC II), ktorý do nášho WP NMP+B navrhlo DG Enterprise. 
Keďže EK vraj veľmi záleží na tom aby tento projekt, ktorý uberie z rozpočtu NMP+B výzvy 25 M€, bol zaradený do decembrovej výzvy, predseda von Bose prizval na zasadnutie troch pracovníkov z DG Ent: riaditeľa odboru, zástupkyňu vedúcej sektoru a vedeckého sekretára, ktorý mal na starosti projekty v  SILC I.
Počas štvorhodinovej ostrej diskusie zástupcovia z DG Ent neboli schopní vysvetliť ani základné vstupné parametre projektu – napríklad ktoré priemyselné odvetvie je cieľovou skupinou (opakovane tvrdili, že všetkých 6, ktoré sa zúčastnili projektu SILC1, čo je zjavný nonsens, pretože požiadavka  v SILC 2 je znížiť emisiu o 50% a viac, pričom v Roadmap cementári deklarujú, že asi tak v roku 2020 by toto odvetvie mohlo dosiahnuť zníženie emisií CO2 o 3-6 %, čím sú automaticky vyradení z pripravovaného projektu). Podobne je na tom spaľovanie fosílnych palív, ktoré produkuje asi 40x viac emisií než cementárne a ďalšie odvetvia. Podľa DK delegácie, celulózky a papierne sú jediným reálnym kandidátom SILC 2. Zástupcovia DG Ent to rázne odmietli a neustále tvrdili, že výzva oslovuje všetkých šesť odvetví (spaľovanie fosílnych palív, cementárne, výrobu ocele, výrobu ferozliatin, výrobu skla a keramiky a celulózky). Na otázku SK, prečo nepostupujú podľa svojej Správy o riešení SILC 1 z roku 2011, kde sa píše, že po SILC1 bude nasledovať SILC2 do ktorého postúpia zo šiestich odvetví dve alebo tri, kde vyvinutá technológia poskytne najvyššiu redukciu emisií CO2, zástupcovia DG Ent odpovedali, že tento dokument z 2011 nie je pre nich záväzný.
Niekoľko delegácií (vrátane SK) navrhlo posunúť štart projektu na 2015, čo bolo takisto odmietnuté. Vzápätí tri delegácie na čele s ES deklarovali, že v tom prípade nezahlasujú za WP. Je veľmi pravdepodobné, že tak urobia 12. novembra aj ďalšie delegácie. SE delegácia navrhla aby sa financovanie tohto slabo pripraveného projektu poskladalo z viacerých oblastí NMP, napr. FoF, SPIRE a podobne, teda aby sa nepostupovalo tak, že z NMP+B výzvy sa vylúči celý topic.
Predseda von Bose navrhol ubrať malé množstvo z každého topicu, čím by sa podľa neho narobilo najmenej škody. S tým nesúhlasila PT delegácia.
V Rôznom bolo oznámené, že nová verzia WP2014-15 bude rozoslaná 5. novembra večer. Ďalšie zasadnutie bude 12. nov. 

5.  Odporúčané závery:
Vyžiadať si súhlas z Ministerstva, či SK delegácia môže hlasovať proti zaradeniu SILC2 do výzvy NMP+B na roky 2014-2015.

6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Súhlasím so zverejnením správy na internete
Áno 
Správu vypracoval: meno a podpis účastníka, P. Lobotka
Dátum: 6. 11. 2013
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.